CELEX: 52010XX0902(03)
Language: fi
Date: 2010-05-12 00:00:00
Title: Päätös N:o 296 12 päivänä toukokuuta 2010 – luvan myöntämistä maanalaisista luonnonvaroista annetun lain 2 pykälän 1 momentin 3 kohdassa määriteltyjen maanalaisten luonnonvarojen – öljyn ja maakaasun – etsintää ja tutkimusta varten Vratsan ja Plevenin maakunnissa sijaitsevalla alueella 1–8 ”Altimir” koskevan menettelyn lopettamisesta

2.9.2010   
            
            
               FI
            
            
               Euroopan unionin virallinen lehti
            
            
               C 237/23
            
         PÄÄTÖS N:o 296
   12 päivänä toukokuuta 2010 –
   luvan myöntämistä maanalaisista luonnonvaroista annetun lain 2 pykälän 1 momentin 3 kohdassa määriteltyjen maanalaisten luonnonvarojen – öljyn ja maakaasun – etsintää ja tutkimusta varten Vratsan ja Plevenin maakunnissa sijaitsevalla alueella 1–8 ”Altimir” koskevan menettelyn lopettamisesta
   2010/C 237/07
   BULGARIAN TASAVALTA
   MINISTERINEUVOSTO
   Maanalaisista luonnonvaroista annetun lain 50 pykälän 2 momentin sekä 23 pykälän 4 momentin ja 46 pykälän 2 momentin 2 kohdan mukaisesti ja ottaen huomioon menettelyn kulussa havaittu rikkomus, jonka seurauksena valituksi tuli tarjouksen tekijä, joka ei täytä maanalaisista luonnonvaroista annetussa laissa säädettyjä pakollisia vaatimuksia, ja jonka seurauksena tarjousasiakirja katsottiin menettelyyn osallistumiskelpoiseksi,
   MINISTERINEUVOSTO ON PÄÄTTÄNYT SEURAAVAA:
   
               1.
            
            
               Lopetetaan menettely luvan myöntämiseksi maanalaisista luonnonvaroista annetun lain 2 pykälän 1 momentin 3 kohdassa määriteltyjen maanalaisten luonnonvarojen – öljyn ja maakaasun – etsintää ja tutkimusta varten Vratsan ja Plevenin maakunnissa sijaitsevalla alueella 1–8 ”Altimir”.
            
         
               2.
            
            
               Talous-, energia- ja matkailuministerin on toteutettava tarvittavat toimet palauttaakseen tarjouksien tekijöille näiden vakuudet tämän päätöksen tultua voimaan.
            
         
               3.
            
            
               Tästä päätöksestä on mahdollista valittaa korkeimpaan hallinto-oikeuteen 14 päivän kuluessa sen tiedoksiannosta tarjouksien tekijöille.
            
         
      
         
            Pääministeri
         
         Boyko BORISOV
         
            Ministerineuvoston pääsihteerin puolesta
         
         Rosen ZHELYAZKOV